EkBass/fiwiki-20250220-pages-articles huggingface dataset:
Kontrasti

Kontrasti voi tarkoittaa: * vastakohtaa, jyrkkää erilaisuutta * televisiokuvan tai muun kuvan kontrastia eli sävykkyyttä * kontrasti-ilmiötä eli havaitun seikan voimistumista, kun sen rinnalla esiintyy vastakkainen seikka. Esimerkiksi vastavärien värikontrasti. * Kontrasti, suomalainen hip hop -yhtye * Elokuvalehti Kontrasti, suomalainen elokuviin keskittynyt ilmaisjakelulehti
Naima Mora

Naima Mora (s. 1. maaliskuuta 1984 Detroit, Michigan) on yhdysvaltalainen malli, joka voitti Huippumalli haussa -ohjelman neljännen tuotantokauden. Ennen sarjaan lähtemistä hän toimi tanssijana Dance Theatre of Harlem -teatterissa.https://www.nytimes.com/interactive/2015/12/04/fashion/americas- next-top-model-finale-where-are-the-winners-now.html Vuonna 2013 Mora julkaisi oman kirjansa, jossa hän kertoo muun muassa mallinurasta. == Lähteet == Luokka:Yhdysvaltalaiset mallit Luokka:Vuonna 1984 syntyneet Luokka:Elävät henkilöt
Diablo Swing Orchestra

Diablo Swing Orchestra on ruotsalainen vuonna 2003 perustettu avant-garde metal -yhtye. == Taustatarina == Yhtyeen kuvitteellisen taustatarinan mukaan sen jäsenten esivanhemmat muodostivat orkesterin 1500-luvun alun Ruotsissa, missä heidän säätyrajat ylittävä suosionsa ei miellyttänyt kirkkoa ja muiden hillitsemiskeinojen osoittauduttua tehottomiksi heidät lavastettiin lopulta murhaajiksi. Yhtye joutui piilottelemaan suosijoidensa avustuksella, kunnes heistä luvattiin niin suuri kiinniottopalkkio, että he totesivat jäävänsä väistämättä kiinni ennemmin tai myöhemmin. He päättivät paljastaa itsensä ja esiintyä avoimesti vielä viimeisen kerran, mutta sitä ennen he kirjoittivat sinetöidyt kirjeet, joissa he velvoittivat jälkeläisensä aloittamaan yhtyeen uudestaan 500 vuotta myöhemmin. == Diskografia == === Studioalbumit === * * * * * === EP:t === * === Singlet === * "Voodoo Mon Amour" (2012) * "Jigsaw Hustle" (2014) * "Knucklehugs" (2017) * "The Age of Vulture Culture" (2017) == Jäsenet == * Daniel Håkansson – kitara, laulu * Pontus Mantefors – kitarat, ääniefektit * Kristin Evegård – laulu, piano * Andy Johansson – basso * Johannes Bergion – sello * Andreas Halvardsson – rummut == Lähteet == Luokka:Ruotsalaiset sinfoniset metalliyhtyeet Luokka:Avantgardemetalliyhtyeet
Jaslene Gonzalez

Jaslene Gonzalez (s. 29. toukokuuta 1986 Puerto Rico) on yhdysvaltalainen malli, joka voitti Huippumalli haussa -ohjelman kahdeksannen tuotantokauden. Gonzalez on syntynyt Puerto Ricossa, mutta hän kasvoi Chicagossa. Hän oli tehnyt hieman mallin töitä jo ennen osallistumistaan Huippumalli haussa -ohjelmaan. == Aiheesta muualla == Luokka:Yhdysvaltalaiset mallit Luokka:Vuonna 1986 syntyneet Luokka:Elävät henkilöt
Andrea Elson

Andrea Elson (s. 6. maaliskuuta 1969 New York, New York) on yhdysvaltalainen näyttelijä, joka tunnetaan televisiosarjasta Alf. ==Ura== Elson esiintyi ensi kerran televisiosarjassa Simon & Simon vuonna 1983, jonka jälkeen hänellä oli päärooli lyhyeksi jääneessä televisiosarjassa Tietokonejengi vuosina 1983-1984. Sarjan päätyttyä Elson vieraili vielä Silver Spoons -sarjassa ennen kuin sai uransa merkittävimmän roolin Tannerin perheen tyttärenä Lynn Tannerina televisiosarjassa Alf. Hän näytteli roolissa neljä vuotta, jonka aikana Elson oli kahdesti ehdolla parhaaksi nuoreksi näyttelijäksi Young Artist -gaalassa vuosina 1987 ja 1989. Sarjan jälkeen Elson teki lähinnä vierasesiintymisiä televisiosarjoissa, kuten Parker Lewis ei mene halpaan, Pulmuset,Hulluna sinuun ja Tunteita ja tuoksuja. ==Yksityiselämä== Elson kärsi bulimiasta Alf-sarjan toisen tuotantokauden lopulta lähtien. Hän meni naimisiin tuotantoapulaisen Scott Hopperin kanssa vuonna 1993. Pari sai lapsen vuonna 1997, jolloin Elsonin bulimia helpotti. Hän päätti jättää näyttelemisen keskittyäkseen lapseensa ja kehitteillä olevaan elämäntyyliohjelmaan.ALF in People Magazine Stephan's ALF-Page 26.6.2000 Viitattu 13.10.2009 ==Lähteet== Luokka:Yhdysvaltalaiset televisionäyttelijät Luokka:Vuonna 1969 syntyneet Luokka:Elävät henkilöt
Borderline Hymns

Borderline Hymns on Diablo Swing Orchestran ensimmäinen EP-levy, joka on julkaistu vuonna 2003. == Kappaleet == # # # # == Kokoonpano == * Annlouice Loegdlund – laulu * Daniel Håkansson – kitara, laulu * Pontus Mantefors – kitara, kosketinsoitin * Andy Johansson – bassokitara * Andreas Halvardsson – rummut * Johannes Bergion – sello == Aiheesta muualla == * Borderline Hymns discogs.com -sivustolla * Luokka:Vuoden 2003 EP:t Luokka:Diablo Swing Orchestran albumit
Makrovirus (fiktio)

Makrovirus on fiktiivinen, ihmissilmin näkyvä virus. Olemassaolevien virusten tapaan makrovirukset tarvitsevat muita eliöitä selviytyäkseen. == Esimerkkejä == * Ripley, parasitoidinen makrovirus Stephen Kingin kirjassa Unensieppaaja ja samannimisessä elokuvassa * Nimetön parasitoidinen makrovirus Star Trek: Voyager -sarjan jaksossa ""Macrocosm" * Khaara pelin Half-Life modifikaatiossa Natural Selection * Flood Halo-pelisarjassa Luokka:Kuvitteellinen
Makrovirus

Makrovirus on tietokonevirus, joka on kirjoitettu makro-kielellä. Jotkin tietokoneohjelmat (erityisesti Microsoft Office -paketin ohjelmat) sallivat makrojen lisäämisen tiedostoihin, jotta tiettyjä toimintoja voitaisiin suorittaa automaattisesti ohjelman käytön yhteydessä. Tämä mahdollistaa erityisen väylän virusten leviämiselle. Juuri tästä syystä on vaarallista avata odottamattomia liitetiedostoja sähköpostia käytettäessä. Nykyaikaiset viruksentorjuntaohjelmat tunnistavat myös makroviruksia. Luokka:Tietokonevirukset
Ratata

Ratata on vuonna 1980 perustettu ruotsalainen popyhtye, joka tunnetaan erityisesti sen 1980-luvulla tehdyistä hittikappaleista, kuten "Jackie" ja "Så länge vi har varann". Yhtyeen jäsen Mauro Scocco on tehnyt myös soolouraa. == Alkuperäiset jäsenet == * Mauro Scocco * Heinz Liljedahl * Anders Skog * Johan Kling == Albumit == * 1982 – Ratata * 1982 – Jackie * 1983 – Äventyr * 1984 – Paradis * 1985 – Sent i september * 1987 – Mellan dröm och verklighet * 1989 – Människor under molnen Luokka:Ruotsalaiset popyhtyeet
Foundry Group

Foundry Group on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille. Foundry Group toimii päätoimipaikastaan, Boulderista, Coloradosta käsin koko Pohjois-Amerikassa. Yrityksen perustajajäsen Brad Feld pitää yhtä alan tunnetuimmista blogeista. ==Sijoituksia== *Gist *Lijit *Zynga ==Lähteet== ==Aiheesta muualla== *Yrityksen nettisivut *Brad Feldin blogi Feld Thoughts Luokka:Yhdysvaltalaiset pääomasijoitusyhtiöt
Suomen kansan itsenäisyysrintama

Suomen kansan itsenäisyysrintama on Kajaanissa 8. heinäkuuta 1992 http://yhdistysrekisteri.prh.fi/pertied.htx?reknro=157159&kieli;=1&oskori;=NEW&otparat;=kieli%3D1%26oskori%3DNEW%26hakuraja%3D0%26nimi%3Dsuomen%2Bkansan%2Bitsen%25E4isyysrintama%26kotipaikka%3D%26ensrek%3D%26viimrek%3D%26osoite%3D%26vapaa%3D%26sb_haku%3DHae&sb;_lisaa_ote> perustettu Suomen itsenäisyyttä Euroopan unionista ajava yhdistys. Ryhmän näkyvimpinä toimintamuotona on nykyisin Itsenäisyyspuolue. Vuoden 1994 presidentinvaalissa rintama asetti ehdokkaakseen Keijo Korhosen keräämällä 20 000 kannattajan nimet. Korhosta tukivat muun muassa Ilkka Hakalehto (sit), Pentti Kettunen (smp), Annikki Koistinen (kesk), Leo Meller, Heikki Mustonen (vas), Paavo Niinikoski (kesk), Pekka Puska (kesk), Sakari Talvitie ja Ville Tikkanen (sdp).Keijo Korhosesta tuli itsenäisyysrintaman ehdokas Helsingin Sanomat 4.2.1993; Entisiä kansanedustajia Keijo Korhosen tukena Helsingin Sanomat 1.6.1993 Korhonen sai vaalissa 186 936 ääntä (5,8 %) ja hän oli viides yhdentoista ehdokkaan joukossa. ==Lähteet== Luokka:Kansalaisliitto Luokka:EU- kriittisyys Suomessa
Mia Malmi

Mia Malmi on helsinkiläinen toimittaja ja bloginpitäjä. Malmi on julkaissut teokset Kokkaa tähtien kanssa (2007) ja Uuden äidin selviytymisopas (2009) sekä Hullu akka! -pakinakokoelman (2010) yhdessä muiden kirjoittajien kanssa. == Lähteet == == Aiheesta muualla == * Mia Malmi Minerva Kustannuksen sivustolla Luokka:Suomalaiset toimittajat Luokka:Suomalaiset bloginpitäjät Luokka:Elävät henkilöt Luokka:Syntymävuosi puuttuu
Lummenälvikäs

Lummenälvikäs (Galerucella nymphaeae) on vesikasveilla elävä kovakuoriaislaji. Lummenälvikäs on noin 6–7 mm pitkä. Se on yleinen lumpeiden ja ulpukoiden lehdillä, sillä se myös syö niitä. Toukka on noin 10 mm:n pituinen, musta ja pitkulainen.Parikkalan eläimet Pohjoisempana lummenälvikäs elää soilla ja syö mm. kurjenjalkaa (Comarum palustre). Näiden erilaistuneiden populaatioiden taksonominen asema on edelleen hieman epäselvä ja tutkimukset jatkuvat mm. sen suhteen, ovatko ne eri lajeja vai eivät?[PDF] Evolution in action: Host race formation in Galerucella nymphaeae == Katso myös == *Hillanälvikäs == Lähteet == == Aiheesta muualla == *Valokuva BioLib: Galerucella nymphaeae *Centre for Agriculture and Biosciences International (CABI): Galerucella nymphaeae (waterlily leaf beetle) *Coleoptera.org: Galerucella nymphaeae *Bug Guide: Galerucella nymphaeae Luokka:Lehtikuoriaiset
Illinois Institute of Technology

Illinois Institute of Technology (IIT) on yliopisto Chicagossa, Yhdysvalloissa. Yliopistossa on 2 639 opiskelijaa ja 4 833 jatko-opiskelijaa. IIT perustettiin vuonna 1940, kun 1890-luvulla perustetut Armour Institute of Technology ja Lewis Institute yhdistettiin. == Historia == Philip Danforth Armour lahjoitti miljoona dollaria, kun hän oli kuullut, että Frank W. Gunsaulus oli luvannut perustaa tuolla summalla kaikille avoimen korkeakoulun. Armourin lahjoituksen ansiosta Chicagoon perustettiin 1893 Armour Institute of Technology. Vuonna 1895 Allen Cleveland Lewisin lahjoituksesta perustettiin Lewis Institute. Lewis oli yksi sijoittajista, joiden ansiosta kaupunki jälleenrakennettiin vuoden 1871 palon jälkeen. 1930-luvun laman seurauksena sekä Armour että Lewis Instituten rahat olivat vähissä. Tämä johti oppilaitosten yhdistämiseen. IIT syntyi heinäkuussa 1940. Tämän jälkeen IIT:hen on liittynyt myös muita oppilaitoksia. Vuonna 1937 perustettu Institute of Design yhdistyi IIT:hen 1949. Chicago-Kent College of Law ja Stuart School of Business liittyivät IIT:hen 1969. Chicago-Kent College of Law liittymisen myötä IIT:stä tuli yksi harvoista teknillisistä yliopistoista, joissa oli myös oikeustieteellinen laitos. Midwest College of Engineering liittyi IIT:hen 1986. == Kampukset == IIT:hen kuuluu viisi kampusta Chicagon metropolialueella. Pääkampus, joka on 48,6 hehtaarin suuruinen, sijaitsee aivan Chicagon keskikaupungin läheisyydessä. Pääkampus tunnetaan erityisesti arkkitehtuuristaan, sillä kuuluisa arkkitehti Ludwig Mies van der Rohe on suunnitellut monia alueen rakennuksista. American Institute of Architects valitsi kampuksen 1976 Yhdysvaltain 200 arkkitehtonisesti arvokkaimman kohteen joukkoon, ja Crown Hall, jossa sijaitseva IIT:n arkkitehtuurin laitos on valittu kansalliseksi historialliseksi muistomerkiksi. Chicagon kaupungin alueella sijaitsee lisäksi kaksi muuta kampusaluetta. Wheatonissa on Daniel L. ja Ada Ricen kampus sekä Summitissa Moffetin kampus, jossa on Ruokaturvallisuuden ja -teknologian kansallinen tutkimuskeskus. == Opiskelu == IIT on jaettu yhdeksään osastoon: *Armour College of Engineering *College of Architecture *Institute of Psychology *Center for Professional Development *College of Science and Letters *Stuart School of Business *Chicago-Kent College of Law *Institute of Design *University Technology Park == Lähteet == == Aiheesta muualla == *Yliopiston kotisivut Luokka:Chicagon yliopistot ja korkeakoulut
Institutional Venture Partners

Institutional Venture Partners (IVP) on yhdysvaltalainen pääomasijoitusyhtiö, joka toimii venture capital -rahoittajana jo vakiintuneille yrityksille (yli 10 miljoonan dollarin vuotuinen liikevaihto). IVP hallinnoi noin 2,2 miljardin dollarin sijoitusomaisuutta. Institutional Venture Partnersin päätoimipaikka on venture capital -rahoittajien mekassa, Piilaakson Menlo Parkin Sand Hill Roadilla. IVP oli yksi varhaisimmista VC-pääomasijoitusyhtiöistä, joka sijoittui alueelle. Yrityksellä on sivutoimipaikka myös San Franciscossa. ==Sijoituksia== *3Com *Akamai *Ask.com *Borland *CafePress *Cirrus Logic *comScore *Digital River *Excite *Foundry Networks *HomeAway *Juniper Networks *LSI Corporation *MySQL *Netflix *Seagate *TiVo *Twitter *Yext ==Lähteet== ==Aiheesta muualla== *Yrityksen nettisivut Luokka:Yhdysvaltalaiset pääomasijoitusyhtiöt
Kimmo Seppälä

Kimmo Seppälä (s. 1965 tai 1966) on suomalainen toimittaja, joka oli Mediuutisten päätoimittaja ja toimitusjohtaja 2009–2011.Mediuutiset-lehden päätoimittajaksi on nimitetty valtiotieteiden maisteri Kimmo Seppälä, Talentum Oy Lehdistötiedote 12.10.2009, Taloussanomat. Viitattu 24.6.2016.Kati Haapakoski lähtee Mediuutisista, Anna Niemelä päätoimittajaksi ja toimitusjohtajaksi , Talentum Oyj Lehdistötiedote 1.10.2015. Viitattu 24.6.2016. VTM Kimmo Seppälä aloitti uransa Talentumilla vuonna 1996 ja toimi ennen Mediuutisia MikroPC:n päätoimittajana.http://www.marmai.fi/uutiset/article336257.ece?s=u&wtm=marmai-12102009 ==Lähteet== Luokka:Suomalaiset päätoimittajat Luokka:1960-luvulla syntyneet Luokka:Elävät henkilöt
Tikkalan koulu

Tikkalan koulu on Tikkalassa Jyväskylässä sijaitseva peruskoulu. Vuonna 1997 Tikkalan ja Ylä-Muuratjärven koulupiirit yhdistettiin, kun Ylä-Muuratjärven koulu lakkautettiin. Vuonna 1904 rakennettu Tikkalan koulu nimettiin uudelleen Patajärven kouluksi. Syksyllä 2009 valmistui uusi koulurakennus 200 metrin päähän vanhasta ja koulun nimi vaihdettiin takaisin Tikkalan kouluksi. Uusi rakennus maksoi 4 miljoonaa ja sen yhteydessä toimii päiväkoti. Päätöksen koulun rakentamisesta teki Korpilahden kunnanvaltuusto kun kunnan pohjoispäästä oli lakkautettu Moksin ja Ylä-Muuratjärven koulut. Koulussa on 3 opettajaa ja 40 oppilasta, mutta koulu on mitoitettu 70 oppilaalle. Koulun rehtori on Tiina Jylhä. ==Lähteet== Luokka:Korpilahti Luokka:Jyväskylän peruskoulut
Bad Boys Are Here (kappale)

Bad Boys Are Here on suomalaisen hard rock -yhtyeen Peer Güntin single albumilta Backseat. Se nousi Suomen virallisen listan sijalle 17. Kappale on valittu Peer Güntin kolmanneksi parhaaksi kappaleeksi Radio Rockin Suurimmat Yhtyeet -äänestyksessä. Korpiklaanin albumilla Ukon Wacka on suomenkielinen versio kappaleesta nimellä Päät pois tai hirteen. == Kappaleet == ;A-puoli # ;B-puoli # * Down by the Shadow #Little Squeezer == Kokoonpano == * Timo Nikki – kitara, laulu * Teijo Kettula – basso, taustalaulu * "Twist Twist" Erkinharju – rummut == Lähteet == Luokka:Peer Güntin kappaleet Luokka:Vuoden 1986 kappaleet
Risto Uimonen

Risto Uimonen (s. 22. marraskuuta 1947 Oulu) on suomalainen toimittaja, tietokirjailija ja kolumnisti. Hän toimi Kalevan päätoimittajana vuosina 2001–2009 ja sitä ennen Helsingin Sanomien pääkirjoitustoimittajana ja päätoimittajan varamiehenä 1986–2001. Uimonen on työskennellyt myös BBC:n maailmanpalvelussa Lontoossa, Turun Sanomissa ja MTV3:n uutisissa. Hän on kirjoittanut tietokirjoja muun muassa politiikasta, mediasta ja mielikuvista. Koulutukseltaan Uimonen on yhteiskuntatieteiden maisteri. Hän asuu Espoon Haukilahdessa. Uimonen toimi Julkisen sanan neuvoston puheenjohtajana vuosina 2010-2015. Uimonen valittiin puheenjohtajaksi joulukuussa 2009 eronneen Pekka Hyvärisen seuraajaksi. == Julkaisut == * * * * * * * * * * * * * * * * * * == Lähteet == == Aiheesta muualla == * Risto Uimosen haastattelu, Kirjastokaista- video Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1947 syntyneet Luokka:Elävät henkilöt
Die Tageszeitung

Die Tageszeitung, lyhyemmin TAZ, on saksalainen päivälehti. Lehti tunnetaan teknologisena edelläkävijänä, joka jo vuonna 1995 tarjosi sisältönsä luettavaksi internetin kautta. Vuonna 2009 Die Tageszeitung alkoi julkaista digitaalista versiotaan e-kirjojen epub-formaatissa. == Lähteet == == Aiheesta muualla == * Die Tageszeitung Luokka:Saksalaiset lehdet
George Thorogood

George Lawrence Thorogood (s. 24. helmikuuta 1950, Wilmington, Delaware) on yhdysvaltalainen muusikko, laulaja ja säveltäjä . Hän on The Destroyers -yhtyeen kanssa julkaissut yhteensä 23 albumia, joista uusin, 2120 South Michigan Ave., julkaistiin heinäkuussa 2011. Hänen singlejulkaisujaan on muiden muassa Bad to the Bone. Thorogood on ollut naimisissa Marla Radermanin kanssa 16. heinäkuuta 1985 lähtien. Heillä on yksi lapsi. ==Diskografia== ===Albumit=== * Better Than the Rest (1974) (uudelleenjulkaisu vuonna 1979 MCI -levy-yhtiön kautta) * George Thorogood and the Destroyers (1977) * Move It on Over (1978) * More George Thorogood and the Destroyers (1980) * Bad to The Bone (1982) * Maverick (1985) * Nadine (1986) * Born to Be Bad (1988) * Boogie People (1991) * Haircut (1993) * Rockin' My Life Away (1997) * Half a Boy and Half a Man (1999) * Ride 'Til I Die (2003) * Who Do You Love? (2003) * The Hard Stuff (2006) * The Dirty Dozen (2009) * 2120 South Michigan Ave. (2011) ===Live-levyt=== * Live (1986) * Live: Let's Work Together (1995) * Live in '99 (1999) * 30th Anniversary Tour (2004) * Live in Boston 1982 (2010) ===Kokoelmalevyt=== * The George Thorogood Collection (1989) * The Baddest of George Thorogood and the Destroyers (1992) *Anthology (1992) * Greatest Hits: 30 Years of Rock (2004) *The Best Of (2005) *Taking Care of Business (Tupla- albumi: Ride 'Til I Die sekä kaksi bonusraitaa ja 30th Anniversary Tour) (2007) === Soololevyt === * Party of One (2017) == Aiheesta muualla == * * * Georgethorogood.com * George Thorogood MySpaces Luokka:Vuonna 1950 syntyneet Luokka:Yhdysvaltalaiset huuliharpistit Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt Luokka:1980-luvun yhtyeet ja sooloartistit
Approksimantti

Approksimantti () on konsonanttinen äänne, jota muodostettaessa ilmavirta pääsee kulkemaan vokaalien tapaan vapaasti suuväylässä ilman hankaushälyn muodostumista, toisin kuin muissa konsonanteissa. Approksimantit ovat resonantteja, ja ne voidaan edelleen luokitella lateraalisiin ja sentraalisiin approksimantteihin. Puolivokaali taas on termi, jota jotkut pitävät synonyymisena joko yleisesti approksimantin tai nimenomaisesti sentraalisen approksimantin kanssa, kun taas toiset katsovat, että näiden välillä on käsitteellinen ero: approksimantti viittaisi yksin ääniväylän väljyyteen (eli siihen, ettei sen aikana synny artikulaattorien välillä frikaatiota), puolivokaali taas siihen, ettei äänne ole kestoltaan pidennettävissä. Toisaalta tästä määritelmästä seuraisi, etteivät esimerkiksi suomen j ja v olisi puolivokaaleja kuin yleiskielessä, koska murteittain ne voivat yleisgeminaation seurauksena pidentyä (ajaa > ajjaa, tavaa > tavvaa). Suomenkielisessä kielitieteellisessä käytännössä approksimanttia ja puolivokaalia käytetään usein synonyymeina, ja edellinen on käytännössä selvästi harvinaisempi. Esimerkiksi Ison suomen kieliopin hakemisto tuntee vain puolivokaalin, ja suomen konsonanteista j ja v mainitaan nimenomaan puolivokaaleiksi. == Lateraaliset approksimantit == Lateraalinen approksimantti on lateraaliäänne, joka syntyy kun kielen avulla muodostetaan sulkeuma suun kattoa vasten ja ilma virtaa esteettä lateraalisesti eli kielen laitojen yli. Esimerkkejä lateraalisista approksimantista ovat [l] ja [ʎ]. == Sentraaliset approksimantit == Sentraalinen approksimantti (eli yhden määritelmän mukaan puolivokaali) on äänne, joka on foneettisesti vokaali, koska ääni virtaa esteettä suun keskikohdalta, mutta funktionaalisesti konsonantti, koska se käyttäytyy kielessä konsonantin tavoin. Puolivokaalit voidaan siis oikeastaan määritellä vain kielikohtaisesti; tavallisimmille puolivokaaleille on kuitenkin omat kansainväliset foneettiset merkkinsä. Suomen kielessä vain j on tämän määritelmän mukaissti puhdas puolivokaali (tosin sekin ääntyy toisinaan heikkona frikatiivina). Toisaalta soinniton tai soinnillinen glottaalinen frikatiivi [h] tai sen äänneympäristössä soinnillistunut vastinpari [ɦ] voitaisiin tulkita puolivokaaliksi, koska se realisoituu tavallisesti kuiskaus- tai henkäyssointisena sitä seuraavan vokaalin versiona (esimerkiksi sana hauta saatetaan ääntää [ɑ̥ɑutɑ], jossa ensimmäinen äänne on kuiskaussointinen a). Muista kielistä esimerkiksi englannissa esiintyvät myös soinnillinen labiaalis-velaarinen approksimantti [w] ja soinnillinen alveolaarinen approksimantti [ɹ], murteittain myös edellisen soinniton vastinpari [ʍ]. == Lähteet == * === Viitteet === Luokka:Konsonantit
Papa Niang

Papa Niang (s. 5. joulukuuta 1988) on senegalilainen jalkapalloilija, joka edustaa Intian I-Leaguessa pelaavaa Minerva Punjab FC:tä. Papa Niangin pelipaikka on hyökkääjä. Papa Niang saapui Suomeen vuonna 2007 ja pelasi Oulussa OPA:ssa ja AC Oulussa. Niang siirtyi Veikkausliigassa pelanneen Pietarsaaren Jaron riveihin kaudeksi 2009. Neljän kauden aikana Niang pelasi 101 liigaottelua Jaron paidassa tehden niissä 26 maalia. Niang on kolmanneksi eniten otteluita Jaro-paidassa pelannut ulkomaalainen Alexei Eremenko seniorin jälkeen vuoteen 2018 mennessä. Seuraavina vuosina Papa Niang pelasi Kazakstanissa, Kuwaitissa ja Gabonissa, mutta palasi syksyllä 2015 Jaron pudottua Veikkausliigasta takaisin Jaroon. Papa Niang jatkoi syksyllä 2016 sopimustaan Jaron kanssa. Kausi 2017 päättyi kuitenkin jo ensimmäisessä sarjaottelussa loukkaantumiseen. Kauden 2018 jälkeen Papa Niang vieraili Intian I-Leaguessa pelaavan Minerva Punjab FC:n riveissä, mutta ei saanut yhtään sarjapeliä talven 2018-2019 aikana. Keväällä 2019 hän palasi jälleen Ykkösessä pelanneen Jaron riveihin. Papa Niang on edustanut Senegalia kahdessa alle 18-vuotiaiden maaottelussa. Hän on Mamadou Niangin nuorempi veli. *Luettelo FC OPA:ssa pelanneista jalkapalloilijoista == Lähteet == == Asiasta muualla == *Papa Niang transfermarkitin sivulla *Papa Niang soccerwayn sivuilla Niang, Papa Niang, Papa Niang, Papa
Linjamäen koulu

Linjamäen koulu oli Tuusulan Linjamäen kylässä toiminut pieni alakoulu (luokka-asteet 1–4). Kyläkoulun rakennus remontoitiin vuonna 2007–2008. Syyslukukauden 2015 aluksi (1.8.2015) Linjamäen koulu liitettiin hallinnollisesti osaksi uutta Kellokosken yhtenäiskoulua. Linjamäen koulusta tuli Kellokosken koulun toimipiste. Joulukuussa 2020 kunnanvaltuusto päätti lakkauttaa Linjamäen koulun. Koulu lakkautettiin 1. elokuuta 2021, ja oppilaat ja henkilökunta siirtyivät Kellokosken kouluun. Linjamäen koulurakennus sijaitsee Tuusulan kunnan pohjoisosassa, likipitäen Jokelan ja Kellokosken taajamien puolivälissä. Koululta on Kellokoskelle noin neljä kilometriä. ==Lähteet== Luokka:Tuusulan peruskoulut
Riitta Pitkänen

Riitta Pitkänen (s. 8. heinäkuuta 1977) on suomalainen uransa lopettanut alppihiihtäjä. Pitkänen sijoittui viidenneksi Vailin MM-kilpailujen 1999 pujottelussa. Hän oli ensimmäisen kierroksen jälkeen kahdestoista, mutta nousi lopulta 12 sadasosan päähän pronssimitalista. Aiemmin suomalaisista alppihiihtäjistä oli MM-kilpailuissa sijoittunut paremmin vain Janne Leskinen. Pitkänen sijoittui samoissa kilpailuissa suurpujottelussa 29:nneksi. Vailin MM-kilpailut jäivät hänen ainoiksi aikuisten arvokilpailuikseen. Nuorten MM- kilpailuissa 1996 hän oli pujottelussa yhdestoista. Pitkänen sijoittui kerran maailmancupin osakilpailussa pisteille eli 30 parhaan joukkoon: hän oli 26. Mammoth Mountainin pujottelukilpailussa joulukuussa 1998. Euroopan cupissa hän voitti Bardonecchian pujottelun maaliskuussa 1998. Saman kauden Euroopan cupin pujottelun kokonaispisteissä hän sijoittui Henna Raidan jälkeen toiseksi. Lisäksi hän voitti lukuisia FIS-kilpailuja. Pitkänen sijoittui SM-kilpailuissa 1998 toiseksi sekä pujottelussa että suurpujottelussa. Suurpujottelussa hän oli kuitenkin paras suomalainen, sillä kilpailun voitti Anja Pärson. Vuoden 2002 SM-kilpailuissa hän sai pronssia pujottelussa ja suurpujottelussa. Pitkänen lopetti uransa alppihiihtäjänä vuonna 2004. == Lähteet == == Aiheesta muualla == *Virallinen sivusto * Luokka:Suomalaiset alppihiihtäjät Luokka:Vuonna 1977 syntyneet Luokka:Elävät henkilöt
Resonantti

Resonantti (latinan verbistä resonare 'soida, kaikua') on pulmoninen konsonantti, jonka ääntötapa on sellainen, että ilma virtaa ulos ääntöväylästä muodostamatta hankaushälyä (kuten frikatiiveissa) tai sulkeumaa (kuten klusiileissa). Resonantit ovat inherentisti eli luontaisesti soinnillisia, mikä tarkoittaa sitä, että resonanteilta (kuten [l],[m],[n]) puuttuu soinniton vastine. Tosin maailman kielissä esiintyy kyllä kuiskattuja resonantteja, mutta niitä ei yleensä esiinny itsenäisinä foneemeina. Resonantit jaetaan seuraaviin alaryhmiin: *Nasaalit *Tremulantit *Approksimantit **Lateraaliset approksimantit **Puolivokaalit == Lähteet == * * === Viitteet === Luokka:Fonetiikka
Ruination

Ruination on yhdysvaltalaisen death metal -yhtye Job for a Cowboyn vuonna 2009 ilmestynyt albumi. Se on yhtyeen toinen albumi. Albumi julkaistiin 7. heinäkuuta 2009. Se debytoi Billboard 200 -listalla sijalla 42. Albumin kappaleet ovat saaneet inspiraationsa poliittisista kiistakysymyksistä, kuten Pohjois-Korean ydinasekysymyksestä ja Yhdysvaltain armeijan kidutuskuulusteluista. Kappaleista "Ruination" ja "Unfurling a Darkened Gospel" kuvattiin musiikkivideot. Albumi nousi Yhdysvalloissa Billboard 200 -listan sijalle 42. == Kappaleet == # # # # # # # # # # # == Kokoonpano == * Jonny Davy – laulu * Alan Glassman – kitara * Bobby Thompson – kitara * Brent Riggs – basso * Jon "The Charn" Rice – rummut === Tuotanto === * Jason Suecof ‎– tuottaja, miksaaja * Alan Douches ‎– masteroija * Brent Elliott White ‎– grafiikka * Brian James ‎– layout == Arvostelut == * About.com: About.com: Album review * Allmusic: Allmusic review * Imperiumi: 6½/10Job For A Cowboy - Ruination Viitattu 3.1.2023. * Metal Injection: Metal Injection: Album review * Metalunderground.com: Metal Underground: Album review * Soundi: == Lähteet == == Aiheesta muualla == * * Luokka:Vuoden 2009 albumit Luokka:Job for a Cowboyn albumit
Tobias Schneebaum

Tobias Schneebaum (25. maaliskuuta 1922 – 20. syyskuuta 2005) oli yhdysvaltalainen taiteilija ja kirjailija, joka tuli tunnetuksi elämästään alkuperäiskansojen keskuudessa. Yksi hänen tunnetuimmista teoksistaan on Ihmissyöjien kylä (Keep the River On Your Right). Siinä hän kertoo matkustaneensa stipendin turvin Peruun maalaamaan, minkä jälkeen hän muutti Amazonin viidakkoon ja eli niin sanottuna heimoveljenä harakmbut- intiaanikansan keskuudessa. Schneebaum tunnetaan myös Indonesian-matkastaan, jonka aikana hän eli myös alkuperäisasukkaiden keskuudessa. Schneebaumista on tehty 2000-luvulla dokumentti Keep the River On Your Right. Dokumentissa hän käy tapaamassa asmateja Indonesiassa, vanhoja ystäviään sekä Amazonin viidakossa asuvia harakmbuteja. Luokka:Yhdysvaltalaiset kirjailijat Luokka:Kannibaalit Luokka:Vuonna 1922 syntyneet Luokka:Vuonna 2005 kuolleet
Nysa (Puola)

Nysa (saks. Neisse) on kaupunki Opolen voivodikunnassa Lounais-Puolassa. Kaupungin länsipuolella sijaitsevan, patoamalla muodostetun Nyskiejärven () vesi virtaa Nysa Kłodzka -jokea pitkin kaupungin läpi. Kaupungin asukasluku oli 44 775 vuonna 2015. Kaupungin nähtävyyksiä ovat muun muassa 1400-luvulla rakennettu Pyhän Jaakobin ja Pyhän Agnesin kirkko ja 1600-luvun alun Vanha vaaka -talo. Kaupungista tuhoutui 80 prosenttia toisessa maailmansodassa. Nysa location map.png|Open Street Map - kartta kaupungista. Poland Otmuchow Lake and Nysa Lake IMG 0161.JPG|Ilmakuva Nysan seudusta. (Kuvaa tulisi kertää noin 180 astetta, että padottu Nyskiejärvi sijoittuu oikeammin, Nysan kaupungin länsipuolelle.) Nysa most Bema 1.jpg|Silta Nysa Kłodzka -joella. Nysa- BudynekWagi PiotrFuz 1280.jpg|Vanha vaaka -talo. 2014 Nysa, Brama Wrocławska 09.JPG|Wroclawin portti oli osa vanhan kaupungin suojamuuria. 5087viki Nysa. Foto Barbara Maliszewska.jpg|Vanhaa kaupunkia. ==Lähteet== ==Aiheesta muualla== Luokka:Opolen voivodikunnan kaupungit
Ram Jam

Ram Jam oli 1970-luvulla toiminut yhdysvaltalainen rock-yhtye, joka tunnetaan parhaiten hittikappaleesta "Black Betty" vuodelta 1977. Yhtye on julkaisut kaksi albumia ja kolme singleä. Ram Jam menestyi kohtalaisesti kotimaan markkinoilla. Yhtye oli suosittu myös Australiassa ja debyyttialbumi Ram Jam kohosi siellä top 40 -listalle. Yhtyeen jäsenet olivat kitaristi Bill Bartlett, rumpali Pete Charles, laulaja Myke Scavone ja basisti Howie Arthur Blauvelt. == Diskografia == === Studioalbumit === * * === Kokoelmat === * * == Lähteet == Luokka:Yhdysvaltalaiset rockyhtyeet Luokka:1970-luvun yhtyeet ja sooloartistit
Radioastron

RadioAstron on Venäjän avaruusjärjestön tiedesatelliitti, joka laukaistiin 18. heinäkuuta 2011 Zenit-2 (Fregat-SB-ylävaihe) kantoraketilla Baikonurista. Satelliitti tekee VLBI-radioastronomisia mittauksia. Sen läpimitaltaan kymmenmetrinen antenni avattiin heinäkuussa 2011. Radioastron-hankkeella on pitkä tausta. Samanniminen ja -teemainen tiedesatelliitti oli tekeillä 1980-luvun alusta lähtien, silloin sitä johti Neuvostoliiton IKI Avaruustutkimusinstituutti. Hanke ei valmistunut 1990-luvun puoliväliin mennessä, jolloin mm. Suomi vetäytyi hankkeesta vaikka Insinööritoimisto Ylinen oli tehnyt valmiiksi ja toimittanut Venäjälle sitä varten radiometrivastaanottimen. 2000-luvulla hanke jatkui Venäjällä uudestaan, mutta missio on muuttanut muotoaan. Satelliitin radioteleskoopin antennin halkaisija on 10 metriä. Satelliitin rata on hyvin elliptinen, radan perigeum on 600 km ja apogeum on 350 000 km. Satelliitti on suunniteltu toimimaan viisi vuotta. Alun perin satelliitin piti perustua Spektr-runkoon, joka on kehitetty Prognoz-EW-satelliittirungosta. Satelliitti piti laukaista Proton-K Blok- DM-2-raketilla. Nykyinen versio perustuu Navigator-runkoon ja laukaisu tapahtuu Zenit-3F raketilla Baikonurin kosmodromilta. Satelliitin kehityksen päätaho Venäjällä on Lebedev-instituutti. Ohjelma on ollut alusta alkaen kansainvälinen - siinä on mukana 20 maata. Satelliitin valmistaa Lavotškin. 92 cm aallonpituudella toimivan vastaanottimen on rakentanut Intia (Radio Astronomy Center, joka on osa Tatan Institute of Fundamental Research- instituuttia), 18 cm vastaanotin tulee Australiasta (CSIRO - Commonwealth Scientific and Industrial Research Organization), 6 cm vastaanotin on venäläinen, 1,35 cm vastaanotin on suomalainen (TKK, laite on 2000-luvulla päivitetty National Radio Astronomy Observatoryssä Yhdysvalloissa ja Venäjällä Moskovan radiotieteen instituutissa), rubidium-kellon kehitti ESA ja Neuchatelin observatorio. Vetymaser-kello tulee Nižni Novgorodista. Avaruusaluksen komentokeskukset ovat Karhujärvellä Moskovan lähellä ja Jevpatorijassa Krimillä. == Lähteet == == Aiheesta muualla == * * Luokka:Avaruusteleskoopit Luokka:Tiedesatelliitit Luokka:Vuoden 2011 avaruustoiminta Luokka:Venäjän avaruustoiminta
Dr. Feelgood (kappale)

Dr. Feelgood on yhdysvaltalaisen rock-yhtye Mötley Crüen kappale saman nimiseltä albumilta. Kappale on Mötley Crüen tunnetuimpia. Kappale sijoittui Billboardin Hot 100 listalla kuudenneksi ja Mainstream Rock listalla seitsemänneksi. Single myi kultaa kotimaassaan Yhdysvalloissa. Vuonna 2009 VH1 valitsi kappaleen kaikkien aikojen 15 parhaaksi hard rock kappaleeksi. == Kokoonpano == * Vince Neil ‎– laulu * Mick Mars ‎– kitara, taustalaulu * Nikki Sixx ‎– basso, taustalaulu * Tommy Lee ‎– rummut, taustalaulu == Lähteet == == Aiheesta muualla == * * Luokka:Mötley Crüen kappaleet Luokka:Vuoden 1989 kappaleet
Ma'nu VIII

Ma'nu VIII bar Ma'nu oli syyrialaisen Osroenen kuningaskunnan hallitsija vuosina 139–163 ja 165–177.Segal s. 13 Hänen hallituskautensa on useiden muiden Osroenen kuninkaiden tavoin erittäin epäselvä. Ma'nu hallitsi Rooman keisarien Antoninus Piuksen, Marcus Aureliuksen ja Lucius Veruksen aikana ja pysyi ystävällisissä väleissä Rooman kanssa. Historia Augustan mukaan Antoninus Pius nuhteli Osroenen kuningas Abgarusta, koska tämä oli käyttäytynyt aggressiivisesti parthialaisia kohtaan. Michael Grantin mukaanGrant s. 21 tämä kuningas oli Abgarus VIII mutta on esitetty, että hän oli Abgarus VII, joka kuoli tai joutui pakenemaan Edessasta Trajanuksen Parthian sodan aikana. Luultavammin kyseessä on kuitenkin Ma'nu VIII. Vuonna 163 parthialaiset syrjäyttivät Ma'nun ja asettivat Osroenen nukkehallitsijaksi erään Wa'el bar Sahrun, joka lyötti kolikoita Parthian kuninkaan Vologases IV:n kuvalla. Parthialaiset ylittivät Eufratin ja hyökkäsivät Rooman Syyrian provinssiin. Ma'nu pakeni roomalaisten luokse ja vuonna 165 Avidius Cassiuksen johtama Rooman armeija valloitti Osroenen kuningaskunnan pääkaupungin Edessan. Seuraavana vuonna solmitussa rauhansopimuksessa Ma'nu palautettiin Osroenen valtaistuimelle, mutta kuningaskunnasta tuli Rooman vassallivaltio.Ball s. 90Cambridge Ancient History s. 640 == Lähteet == * * * * === Viitteet === Luokka:Osroenen kuninkaat
James Scott (näyttelijä)

James Scott (s. 14. tammikuuta 1979) on englantilainen näyttelijä ja malli. Hänen ensimmäinen merkittävä työ Yhdysvalloissa oli saippuasarjassa All My Children. Scott aloitti Ethan Cambiasen roolissa elokuussa 2004, ja esitti sitä helmikuuhun 2006 asti. Toukokuusta 2006 lähtien hän on näytellyt Elvis Jr ”EJ” Wells DiMeraa saippuasarjassa Päivien viemää. Scott työskenteli aluksi elokuva-alalla. Työskenneltyään näyttelijänä kunnallisessa teatterissa hän muutti Lontooseen. Siellä hän opiskeli London Academy of Music and Dramatic Artissa (LAMDA). Scott teki mallin töitä eri vaateyrityksille. Los Angelesiin suuntautuneen työmatkan aikana hän osallistui näyttelijäkurssille Ivana Chubbuckin studiolla Hollywoodissa. Kurssi innoitti häntä muuttamaan Los Angelesiin, jossa hän opiskeli näyttelemistä pari vuotta. Luokka:Brittiläiset mallit Luokka:Englantilaiset näyttelijät Luokka:Vuonna 1979 syntyneet Luokka:Elävät henkilöt
Vesirinkeli

Vesirinkeli eli bageli (, ), joka tunnetaan myös nimellä vesidonitsi, on donitsin muotoinen leivonnainen, joka valmistetaan yleensä hiivasta, vedestä, suolasta ja vehnäjauhoista. Vesirinkelin nimi viittaa niiden valmistustapaan, jossa rinkeliä kiehautetaan pikaisesti vedessä ennen paistamista. Rinkelit voidaan syödä sellaisenaan tai esimerkiksi leivän tapaan – voin ja muiden täytteiden kera. Kun vesirinkelin taikinaan lisätään voita, puhutaan valmiista tuotteesta voirinkelinä. ==Historia== Vesirinkeleiden alkuperä on Puolassa. Ensimmäinen kirjallinen maininta bajgiel-nimisestä leivonnaisesta on vuodelta 1610. Se oli tuolloin tapana antaa lapsivuodelahjana juutalaisille naisille. Puolasta rinkelit levisivät ensin ympäri Itä-Eurooppaa ja lopulta siirtolaisten mukana Yhdysvaltoihin. Rinkeleiden massatuotannon ja pakastamisen seurauksena vesirinkelit levisivät 1960-luvulla ympäri Yhdysvaltoja.Tieteen kuvalehti Historia 2/2014, s.13 ==Lähteet== ==Aiheesta muualla== Luokka:Suolaiset leivonnaiset Luokka:Leivät Luokka:Juutalainen keittiö
Charles Itandje

Charles-Hubert Itandje (s. 2. marraskuuta 1982 Bobigny) on kamerunilainen maalivahti, joka edustaa Kreikan Superliigassa pelaavaa PAOK'ia. Vuosina 2007–2010 Itandje edusti LiverpooliaVilla close in on keeper Carson BBC 9.8.2007 Viitattu 16.6.2014 ja vuosina 2009–2010 hän oli lainalla Kavala FC -joukkueessa. Atromitosiin hän siirtyi vuonna 2011. ==Lähteet== Luokka:Ranskalaiset jalkapallomaalivahdit Luokka:Kamerunilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Christmas in the Heart

Christmas in the Heart on Bob Dylanin studioalbumi, joka sisältää joululauluja. Se ilmestyi 14. lokakuuta 2009. Levyn tuotot menevät kokonaisuudessaan kahdelle kansainväliselle hyväntekeväisyysjärjestölle, World Food Programmelle ja Crisis UK:lle. Albumi debytoi Yhdysvalloissa Billboard 200 -listan sijalla 23. == Kappaleet == # # # # # # # # # # # # # # # == Arvostelut == * Metacritic: 62/100Metacritic: Christmas in the Heart by Bob Dylan * Allmusic: Allmusic review * The Chicago Tribune: The Chicago Tribune: Album review * Pitchfork Media: 6.8/10Pitchfork Media: Album review * Rolling Stone: Rolling Stone: Album review == Lähteet == Luokka:Vuoden 2009 joulualbumit Luokka:Bob Dylanin albumit Luokka:Yhdysvaltalaiset joulualbumit
I Don’t Wanna Be a Rock’n’Roll Star

I Don’t Wanna Be a Rock’n’Roll Star on yksi suomalaisen hard rock -yhtye Peer Güntin tunnetuimpia kappaleita. Se julkaistiin alun perin yhtyeen debyyttialbumilla Peer Günt (1985). Kappale on usein kärkisijoilla puhuttaessa Peer Güntin parhaista kappaleista; se on mm. sijoittunut YLEN Top 200 Biisit -listalle ja valittiin 2009 yhtyeen toiseksi parhaaksi kappaleeksi Radio Rockin Suurimmat Yhtyeet -äänestyksessä. Peer Günt soitti kappaletta jo vuoden 1984 Rockin SM-kisoissa. Kappale ylsi Suomen virallisen listan sijalle 25. == Tyyli == Kappaleen riffi ja kertosäe soitetaan D-duurissa. Kitarasoolossa kuullaan nopeaa legato-soittoa. == Kappaleet == A-puoli # B-puoli # * == Kokoonpano == * Timo Nikki – kitara, laulu * Teijo Kettula – basso, taustalaulu * "Twist Twist" Erkinharju - rummut * Timo Kipahti – taustalaulu * T.T. Oksala – taustalaulu == Katso myös == * Peer Günt == Lähteet == Luokka:Peer Güntin kappaleet Luokka:Vuoden 1985 kappaleet
Randy Ireland

Randy Ireland (s. 5. huhtikuuta 1957, Rosetown, Saskatchewan) on entinen kanadalainen jääkiekkomaalivahti. Hänet varasi NHL:n Chicago Black Hawks vuonna 1977 neljännellä kierroksella varausnumerolla 60. Randy ei kuitenkaan saanut sopimusta ja hänet varasi seuraava vuonna Buffalo Sabres viidennellä kierroksella varausnumerolla 82. Ireland on 182 senttimetriä pitkä ja painaa 75 kiloa. Hän pelasi NHL:ssä 2 ottelua, kummankin Buffalon paidassa. Niissä hän päästi 3 maalia ja oli maalinsuulla yhteensä 30 minuuttia. == Lähteet == * * Randy Ireland @ hockeygoalies.org Luokka:Kanadalaiset jääkiekkomaalivahdit Luokka:Buffalo Sabresin varaamat pelaajat Luokka:Chicago Blackhawksin varaamat pelaajat Luokka:Vuonna 1957 syntyneet Luokka:Elävät henkilöt
Bihar Mennonite Mandli

Bihar Mennonite Mandli on mennoniittakirkko Intiassa. Sillä oli vuonna 2011 2050 jäsentä ja 22 seurakuntaa. Vaikka kirkon nimi viittaa Biharin osavaltioon, se toimii kuitenkin Jharkhandin osavaltion alueella, joka irtautui Biharista vuonna 1999. ==Lähteet== Luokka:Mennoniitat Luokka:Kristinusko Intiassa
Inarin Lappi

Inarin Lappi on osa Suomen Lappia. Maantieteellisesti se käsittää Sompion Lapin pohjoispuolella olevan Itä-Lapin alueen eli hallinnollisesti Inarin ja Utsjoen kunnat. Käsitteellä on merkitystä kasvi- ja eläintieteessä. Inarin Lappi on yksi eliömaakunnista.Eliömaakunnat - Luonnontieteellinen keskusmuseo Muita Suomen Lapin osa-alueita ovat Enontekiön Lappi, Kittilän Lappi ja Sompion Lappi. ==Lähteet== Luokka:Lappi Luokka:Inarin luonto Luokka:Utsjoen luonto Luokka:Suomen luonnontieteelliset maakunnat
Bad (kappale)

Bad on yhdysvaltalaisen laulajan Michael Jacksonin toinen vuoden 1987 albumilta Bad julkaistu single. Jackson on säveltänyt ja sanoittanut kappaleen itse. Sen musiikkivideon ohjasi yhdysvaltalainen elokuvaohjaaja Martin Scorsese. Video on yhteensä 18 minuuttia pitkä lyhytelokuva. Artisti ”Weird Al” Yankovic on julkaissut kappaleesta parodiaversion ”Fat”. == Kappaleet == * Britannian 7" single # ”Bad” (7" single mix) – 4:06 # ”Bad” (tanssiremix/radioversio) – 4:54 * Yhdysvaltain 12" single # ”Bad” (pidennetty tanssimix; mukana ”False Fade”) – 8:24 # ”Bad” (dub-versio) – 4:05 # ”Bad” (a cappella) – 3:49 * Yhdysvaltain CD-single # ”Bad” (pidennetty tanssimix; mukana ”False Fade”) – 8:24 # ”Bad” (7" singlemix) – 4:06 # ”Bad” (tanssiremix/radioversio) – 4:54 # ”Bad” (dub-versio) – 4.05 # ”Bad” (a cappella) – 3:49 Visionary single * CD-puoli # ”Bad” (7" singlemix) – 4:06 # ”Bad” (pidennetty tanssimix; mukana ”False Fade”) – 8:22 * DVD-puoli # ”Bad” (musiikkivideo) == Miksaukset == # Albumiversio – 4:06 # Singlemix – 4:06 # Pidennetty tanssimix, mukana ”False Fade” – 8:22 # Tanssiremix/Radioversio – 4:56 # A cappella – 3:49 == Lähteet == == Aiheesta muualla == * Musiikkivideo * Kappaleen sanat Luokka:Vuoden 1987 kappaleet Luokka:Michael Jacksonin kappaleet Luokka:Billboard Hot 100 -listan ykköset
Suomen Poololiitto

Suomen Poololiitto ry on vuonna 2001 perustettu poolourheilun kansallinen lajiliitto. Lajiliitto perustettiin ruotsalaisen pooloyhdistyksen (Almare Stäket) ja Almare-kartanon omistajan Irene Sethin, nykyisen Ruotsin kansallisen lajiliiton puheenjohtajan, sekä Kansainvälisen Poololiiton aloitteesta käynnistämään uudelleen poolourheilun harrastusta Suomessa lajin edellisen lähinnä 1990-luvun alkupuolelle sijoittuneen rantautumisen epäonnistuttua. Poololiitto toimii Suomessa poolourheilun kansallisena lajiliittona ja se on Kansainvälisen Poololiiton sekä Suomen Olympiakomitean jäsen. Liitolla ei nykyään ole toimintaa, eikä Suomessa tällä hetkellä pelata lainkaan pooloa. Luokka:Poolo Poololiitto
Phil Myre

thumb|Phil Myre Philippe Louis Myre (s. 1. marraskuuta 1948 Ste. Anne de Bellevue, Quebec) on entinen kanadalainen jääkiekkomaalivahti. Hänet varasi NHL:n Montreal Canadiens vuonna 1966. Myre pelasi NHL:ssä Montreal Canadiensissa, Atlanta Flamesissa, St. Louis Bluesissa, Philadelphia Flyersissa, Colorado Rockiesissa sekä Buffalo Sabresissa. Pelaajauransa jälkeen Philippe siirtyi valmentajaksi. Nykyisin hän on Florida Panthersien maalivahtivalmentaja. == Lähteet == *Profiili hockeydraftcentral.com:issa * * Luokka:Kanadalaiset jääkiekkomaalivahdit Luokka:Montreal Canadiensin varaamat pelaajat Luokka:Vuonna 1948 syntyneet Luokka:Elävät henkilöt
Bharatiya Jukta Christa Prachar Mandali

Bharatiya Jukta Christa Prachar Mandali on mennoniittakirkko Intiassa. Nimi tarkoittaa Intian Yhdistynyttä Lähetyskirkkoa. Sillä oli vuonna 2006 noin 6570 jäsentä ja 106 seurakuntaa. ==Lähteet== * http://www.mwc- cmm.org/Directory/2006asiapacific.pdf Luokka:Mennoniitat Luokka:Kristinusko Intiassa
Pastavy

Pastavy () tai Postavy (; , ) on pienhkö kaupunki ja hallintopiirin keskus Vitsebskin alueen länsiosissa Valko-Venäjän pohjoisosissa. Vuoden 2009 väestönlaskenta antoi hallintopiirin asukasluvuksi 39 487\. Piirin asukkaista tilastot luokittelevat kaupunkilaisiksi Pastavyn kaupungin (19 815 as.) ja piirin kahden kaupunkityyppisen taajaman eli Varapajevan (2 857 as.) ja Lyntupyn (1 609 as.) väestön. Loput piirin asukkaista katsotaan maaseutuväestöksi. Kaupunki sijaitsee maanteitse 21 kilometrin päässä Liettuan rajasta ja rajanylityspaikasta. Kaupungin länsilaidalla näkyy satelliittikuvassa sotilaslentokenttä ja pohjoispuolella toinen pienempi lentokenttä, josta operoidaan esimerkiksi helikoptereita. Kaupungin läpi kulkee myös rautatie. == Lähteet == == Aiheesta muualla == * Lyhyt kuvaus kaupungista (BYcity.org) * Kaupunkikuvaus (garady.org) * Поставский район - Lyhyet artikkelit taajamasta ja hallintopiiristä (dorogiby.info) * Pastavy * Kaupunkikartta (BYcity.org) * Pastavy - Lyhyt kuvaus (belarustourism.by) * WikiMapia karttalinkki, selitykset pääosin tai * Neuvostoliiton aikaisia topografiakarttoja alueesta * Polkupyöräilyreittejä läntisen Vitsebskin alueella (Valko-Venäjällä) (balticlakes.com) * Kuvia kaupungista , tai (razima.org) * Kuvia piiristä , tai (razima.org) Luokka:Vitsebskin alueen kaupungit
Bhartiya General Conference Mennonite Church

Bhartiya General Conference Mennonite Church on mennoniittakirkko Intiassa. Vuonna 2006 sillä oli 6727 jäsentä ja 26 seurakuntaa. ==Lähteet== * http://www.mwc-cmm.org/Directory/2006asiapacific.pdf Luokka:Mennoniitat Luokka:Kristinusko Intiassa
Maailmojen sota (täsmennyssivu)

Maailmojen sota voi tarkoittaa jotakin seuraavista: * Maailmojen sota (The War of the Worlds), H. G. Wellsin romaani * Maailmojen sota, vuoden 1938 radiokuunnelma * Maailmojen sota (The War of the Worlds), vuoden 1953 elokuva * Independence day – Maailmojen sota, vuoden 1996 elokuva * Maailmojen sota (War of the Worlds), vuoden 2005 elokuva * The War of the Worlds, vuonna 2019 alkanut televisiosarja.
Mennonitische Freikirche Österreich

Mennonitische Freikirche Österreich on mennoniittakirkko Itävallassa. Vuonna 2011 sillä oli 424 jäsentä ja 6 seurakuntaa. Seurakunnat sijaitsevat Wienissä, Linzissä, Steyrissä, Welsissä ja Gmundenissa. ==Lähteet== ==Aiheesta muualla== * Kotisivut Luokka:Mennoniitat Luokka:Kristinusko Itävallassa
Jeffrey Williams

Jeffrey Nels Williams (s. 18. tammikuuta 1958) on yhdysvaltalainen astronautti ja neljän avaruuslennon veteraani. ==Varhainen elämä ja koulutus== Williams kasvoi Winterissä, Wisconsinissa ja osallistui partiopoikatoimintaan. Hän hankki insinöörintutkinnon West Pointissa palvellen Yhdysvaltain maavoimissa. Williams työskenteli maavoimien palveluksessa Johnstonin avaruuskeskuksessa 1987–1992 ennen osallistumistaan koelentäjän koulutukseen. Williams on naimisissa Anna-Marie Mooren kanssa. Heillä on kaksi poikaa. ==Ura NASAssa== Vuonna 1996 NASA valitsi hänet astronauttikoulutukseen. Williams lensi tehtäväspesialistina ja lentoinsinöörinä avaruussukkulalennolla STS-101 vuonna 2000. Williams toimii parhaillaan lentoinsinöörinä Kansainvälisen avaruusaseman (ISS) Retkikunta 21:ssä. Retkikunta 22:n alkaessa hän toimii ISS:n komentajana.http://www.nasa.gov/home/hqnews/2008/nov/HQ_08-306_Expedition_crews.html Williams lensi ISS:lle 30. syyskuuta 2009 Sojuz TMA-16 -lennolla. Hän palasi Maahan 18. maaliskuuta 2010 lennolla Sojuz TMA-16. Williams lensi myös Sojuz TMA-8:lla korvaten Retkikunta 12:n astronautin William McArthurin. Hän oli aikaisemmin avaruudessa ISS:n Retkikunta 13:n lentoinsinöörinä ja tiedeupseerina. Hän palasi Maahan 29. syyskuuta 2006. ===Ensimmäinen tosiaikainen Twitter-istunto avaruudessa=== 21\. lokakuuta 2009 Jeffrey Williamsin ja Retkikunta 21:n astronauttikollegan Nicole Stottin on tarkoitus osallistua ensimmäiseen tosiaikaiseen Twitteriä käyttävään keskusteluun ISS:n ja NASAn päämajaan Washington D.C.:ssä kokoontuneen yleisön kanssa. Aikaisemmat astronauttien Twitter-viestit (twiitit) on lähetetty Johnsonin avaruuskeskuksen lennonvalvontaan, mistä ne on sitten lähetetty edelleen Internetiin. ==Lähteet== ==Aiheesta muualla== *Jeffrey Williams Twitterissä *Williams NASAn blogissa *Williamsin Sojuz TMA-16 -lentoa edeltävä haastattelu (10.5.2009) *Elämäkerta NASAn sivulla *Spacefacts biography of Jeffrey N. Williams Luokka:Yhdysvaltalaiset avaruuslentäjät Luokka:Vuonna 1958 syntyneet Luokka:Elävät henkilöt
Bergthaler Mennonite Church in Saskatchewan

Bergthaler Mennonite Church in Saskatchewan on mennoniittakirkko Saskatchewanissa, Kanadassa. Vuonna 2006 sillä oli 777 jäsentä ja 5 seurakuntaa. ==Lähteet== * http://www.mwc-cmm.org/Directory/2006namerica.pdf Luokka:Mennoniitat Luokka:Kristinusko Kanadassa Luokka:Saskatchewan
Saccherin nelikulmio

Saccherin nelikulmio on sellainen nelikulmio, jossa on kaksi suoraa kulmaa ja kaksi keskenään yhtäpitkää sivua. Mielenkiintoisia tuloksia saadaan tarkastelemalla kahden jäljelle jäävän kulman suuruutta. == Historia == Saccherin nelikulmio on nimetty italialaisen jesuiittamatemaatikon Girolamo Saccherin (1667-1733) mukaan. Hän käytti nelikulmiota yrittäessään epäsuorasti todistaa Eukleideen paralleelipostulaattia. Saccheri tarkasteli tapauksia, joissa jäljelle jäävät kulmat oletetaan joko tylpiksi tai teräviksi. Tylppien kulmien tarkastelu johti selvästi ristiriitaan, mutta terävien kulmien tapaus jäi epäselväksi. Saccheri kuitenkin väitti päätyneensä tässäkin tapauksessa ristiriitaan, mikä olisi todistanut kulmien voivan olla ainoastaan suoria. Itse asiassa Saccheri ei onnistunut osoittamaan paralleelipostulaatin välttämättömyyttä, vaan loi pohjan myöhemmälle epäeuklidiselle geometrialle. == Saccherin nelikulmio absoluuttisessa geometriassa== Tarkastellaan ensin Saccherin nelikulmiota absoluuttisessa geometriassa, eli tilanteessa, jossa suorien yhdensuuntaisuudesta ei tehdä mitään oletusta. Tällöin jäljelle jäävät kulmat ovat yhtäsuuret. === Todistus === Olkoon nelikulmio ABCD Saccherin nelikulmio, kuten kuvassa. Olkoot kulmat \angle BAC ja \angle ABD suoria, ja olkoot AC = BD. Piirretään halkaisijat AD ja BC. Tällöin muodostuu kaksi yhtenevää kolmiota: \triangle ABD ja \triangle BAC . Näin ollen halkaisijat AD ja BC ovat keskenään yhtäpitkät. Nyt kolmioilla \triangle BCD ja \triangle ADC on kolme yhtäpitkää sivua, joten ne ovat yhtenevät. Siis kulmat \angle BDC ja \angle ACD ovat yhtäsuuret. == Saccherin nelikulmio euklidisessa geometriassa == Tarkastellaan nyt luonnollista, euklidista tapausta, eli kun paralleelipostulaatti on voimassa. Tällöin päädytään intuitiivisesti selvään tulokseen eli, että Saccherin nelikulmion kaikki kulmat ovat suoria. === Todistus === Lähdetään liikkeelle samanlaisesta Saccherin nelikulmiosta kuin absoluuttisen geometrian tapauksessa. Merkitään suoraa kulmaa lyhyesti symbolilla R . Nyt koska \angle BAC + \angle ABD = R + R = 2R , niin suorat AC ja BD ovat yhdensuuntaiset, toisin sanoen ne eivät leikkaa toisiaan. Tällöin \angle BAC + \angle ACD = 2R . Siis \angle ACD = R . Samalla tavalla todistetaan, että \angle BDC = R . == Katso myös == * Euklidinen geometria * Epäeuklidinen geometria == Lähteet == * * * * Luokka:Geometria